BASES DO PROGRAMA DE AXUDAS MUNICIPAIS Á CREACIÓN DE EMPREGO, ANO 2019
ADMINISTRACIÓN LOCAL — Municipal — Silleda (Subvencións e axudas, 20/02/2019)

Por acordo do Pleno da Corporación de data 31 de xaneiro de 2019, acordouse prestar aprobación as “Bases do programa de axudas municipais á creación de emprego no Concello de Silleda, ano 2019”, que se insire a continuación: 1.1. Finalidade 1.2. Beneficiarios/as 1.3. Requisitos xerais dos/as beneficiarios/as 1.4. Tipo, contía das axudas e gastos subvencionables 1.5. Réxime de concesión das axudas 2.1. Instrución e tramitación das axudas 2.2. Comisión de Valoración e Seguimento 3.1. Solicitudes 3.2. Obrigas 3.3. Prazo de presentación.5.1. Publicidade da convocatoria e das bases reguladoras da concesión das axudas.5.2. Publicidade das subvencións concedidas.5.3. Publicidade do financiamento público. A presente disposición ten por obxecto fixar as bases reguladoras e convocar a concesión, para o ano 2019 do programa de Axudas Municipais para a Creación de Emprego no ámbito do Concello de Silleda coa finalidade de potenciar e colaborar dunha forma activa na xeración de emprego no municipio apoiando a posta en marcha de novos proxectos. Poderán acollerse a estas axudas os/as empresarios/as individuais, autónomos e as pequenas e medianas empresas (PEME), independentemente da súa forma xurídica, que iniciasen a súa actividade empresarial entre o 1 Outubro de 2018 e o 31 de decembro de 2019 (Entendendo por inicio de actividade a alta no I. A. E.) Para o carácter de pequena e mediana empresa terase en conta o establecido no Regulamento CE número 800/2008 da Comisión de 6 de agosto de 2008.1.—Que a persoa física ou xuridica teña o seu enderezo fiscal e social en Silleda.2.—Que sexan empresas de nova creación, considerando incluídos neste concepto, os traspasos de negocios, pero non as transformacións de forma xurídica.3.—Que, como mínimo, unha das persoas promotoras estea en situación de desemprego na data de inicio da actividade empresarial e crear, polo menos, o seu propio posto de traballo en calquera das formas xurídicas existentes.4.—Non ter débedas coa Seguridade Social, coa Consellería de Economía e Facenda, coa Axencia Estatal de Administración Tributaria (AEAT), nin a empresa nin as persoas socias.5.—Non ter débedas co Concello deSilleda, nin a empresa, nin as persoas socias.6.—Non poderán obter a condición de beneficiario/a os/as empresarios/as e as pequenas empresas nos que concorra algunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia e no artigo 13 da Lei 38/2003 do 17 de novembro, xeral de subvencións (no caso de sociedades, nin a sociedade nin os/as socios/as). As axudas son a fondo perdido e a súa finalidade é subvencionar ata o 50% dos gastos da posta en marcha e do funcionamento da empresa durante os primeiros meses de actividade. O importe máximo destas axudas será de 3.300 euros por empresa/persoa beneficiaria, en base o baremo de puntuación acontinuación detallado, e non poderá superar o 50% dos gastos efectuados durante o período indicado. Os gastos que poderán ser subvencionables corresponderán aos realizados dende o 1 de Outubro de 2018. (Agás os gastos de constitución que poderán ser con data dende 1/ 06 /2018) a) Gastos de constitución e apertura Serán subvencionables o 50% dos seguintes gastos xerados no proceso de apertura e constitución da empresa: a1) Visado, honorarios e gastos de proxectos técnicos a2) Licenza de obra e licenza de apertura a3) Alta no Rexistro Mercantil a4) Certificación negativa do nome da sociedade a5) Honorarios de notarías por escrituras públicas a6) Publicación no BORME a7) Modelo 600 da Xunta de constitución da empresa. a8) Gastos de rexistros en Institucions (Consellos Reguladores, IXP, ect ) b) Existencias iniciais de mercadorías. Serán subvencionables o 50% da adquisición de primeiras compras de mercadorías, de materias primas e doutros consumibles utilizados no proceso de produción. c) Gastos de aluguer do local, vehículo industrial ou agricolas, ou calquer outra maquinaria sempre que o elemento alugado sexa imprescindible para a realización da actividade da empresa. (Serán subvencionables o 50% ) d) Primas de seguros: Serán subvencionables o 50% dos gastos da contratación de seguros directamente relacionados coa actividade empresarial. (seguro do local, de responsabilidade civil, seguro de colleita ou de ganado e, como máximo, dun vehículo, só no caso de que sexa imprescindible para o desenvolvemento da súa actividade). e) Subministracións e gastos correntes. Serán subvencionables o 50% dos seguintes gastos correntes derivados directamente da realización da actividade empresarial: e1) Auga e2) Teléfono e3) Electricidade e4) Gasóleo / gasolina e5) Material de oficina e6) Asesoría e7) Gas e8) Equipos de seguridade nas súas instalacións (só a cota mensual) e9) Programas e aplicacions informáticas f) Dereitos de propiedade industrial Serán subvencionables o 50% dos seguintes dereitos: f1) Patentes f2) Modelos de utilidade f3) Deseño industrial f4) Marcas de produtos ou servizos f5) Nomes comerciais f6) Dominio en Internet. g) Equipos informáticos, desarrollo e custos de paxina web, aplicacions informáticas, e outros gastos tecnolóxicos. h) Serán subvencionales o 50% nos proxectos do sector primario, relacionados con Medio Ambiente ou I+D+I a adquisición de: h1) Compra de maquinaria ou apeiros h2 ) Intalacions (Invernadeiros, sistemas de riego, fertirrigación, etc) h3) Realización de pozos ( motores, bombas, etc) h4) Insumos agrícolas ( sementes, plántulas, fertilizantes e acondiccionadores do solo, productos fitosanitarios, etc) O procedemento de concesión destas axudas tramitarase en réxime de concorrencia non competitiva de acordo co establecido na Lei 9/2007, de 13 de xuño, de subvencións de Galicia, que no seu artigo 19.2º establece que as bases reguladoras das convocatorias de axudas poderán exceptuar do requisito de fixar unha orde de prelación entre as solicitudes presentadas que reúnan os requisitos establecidos cando, polo obxecto e finalidade da subvención, non sexa necesario realizar a comparación e prelación das solicitudes presentadas nun único procedemento ata o esgotamento do crédito orzamentario. O conxunto de axudas desta convocatoria son compatibles con calquera outra concedida por entidades públicas ou privadas, estatais ou internacionais, sempre que se cumpran os seguintes requisitos. O importe total das axudas percibidas polo mesmo concepto non poderá superar o custo total dos gastos subvencionables polas presentes axudas. En tal caso cando a actividade fose financiada con outros recursos deberá xustificarse o importe, procedencia e aplicación de tales fondos. A Concellería de Emprego, a través da Concelleira, será a encargada da tramitación das solicitudes e emitirá unha proposta de concesión ou de denegación das axudas á Xunta de Goberno Local. A Xunta de Goberno Local será o órgano competente para conceder ou denegar as axudas, e o seu acordo será publicado no Taboleiro de Edictos do Concello de Silleda, na páxina web do concello www.silleda.es, e poderase notificar individualmente no correo electrónico indicado na solicitude.1. De acordo co establecido no artigo 19.2 da Lei 9/2007 e no correlativo artigo 31.4, o órgano competente para a tramitación do procedemento comezará a instrución dos expedientes por orde de entrada na unidade tramitadora atendendo ao dispostono art.34 e seguintes da Lei 39/2015, concedendo a subvención en actos sucesivos ata o esgotamento do crédito. O órgano xestor publicará no taboleiro e na páxina web do Concello de Silleda o esgotamento da partida orzamentaria e non admitirá as solicitudes posteriores destinadas á subvención, salvo que se produza un incremento do crédito. Cando non se dispoña de crédito suficiente para atender a última solicitude coa intensidade prevista no artigo 1.4 desta resolución, o crédito esgotarase nela coa porcentaxe de axuda que resulte. No caso de coincidencia na data entre varias solicitudes, e cando non se dispoña de crédito suficiente para atender a todas coa intensidade de axuda solicitada, o crédito distribuirase de maneira ponderada entre elas en función da solicitude e respectando o límite de intensidade máxima prevista no artigo 1.4. A comunicación do saldo pendente estará disponible na web do Concello.2. Conforme ao establecido no art.68 da Lei 39/2015, se a solicitude de axuda non reúne os requisitos esixidos nesta lei e na presente resolución, a persoa interesada será requirida para que nun prazo de dez días, contados a partir do día seguinte á recepción do devandito requirimento, rectifique a falta ou acompañe os documentos preceptivos, coa indicación de que, se non o fixese, procederase conforme ao que determina o artigo 21 da citada lei. Este requerimento de corrección tamén se fará se das certificacións obtidas de conformidade co artigo 3.1 resulta que o/a solicitante non está ao corrente de pago das súas obrigas tributarias e sociais co Estado, coa Comunidade Autónoma e coa Seguridade Social.3. Sen prexuízo do disposto no parágrafo anterior, poderá requirirse ao/á solicitante que achegue cuantos datos, documentos complementarios e aclaracións resulten necesarios para a tramitación e resolución do procedemento.4. Os expedientes que non cumpran as esixencias contidas nestas bases ou na normativa de aplicación, ou que non conteñan a documentación necesaria, quedarán a disposición do órgano instrutor para que formule a proposta de resolución de inadmisión, na que se indicarán as causas da mesma. Para as accións de control/ seguimento o servizo de emprego e desenvolvemento local poderá requirirlle aos/ás empresarios/as e/ou ás pequenas e medianas empresas beneficiarias a documentación necesaria co fin de comprobar que se cumpren as condicións para as que se concedeu a subvención.3.1.—SOLICITUDES As solicitudes das axudas reguladas na presente convocatoria, presentadas segundo modelo normalizado (Anexo I), presentaranse no Rexistro Xeral do concello ou por calquera outro medio previsto na Lei 39/2015, do 1 de Outubro, Lei do procedemento administrativo común. As solicitudes (Anexo I) dirixiranse á Concellería de Emprego, debendo ir acompañadas da seguinte documentación (orixinal ou copia compulsada): No caso de licenzas deberá indicar a contía aboada. Toda a documentación deberá presentarse debidamente cuberta, numerada, con data, identificación da persoa solicitante e/ou da empresa e debidamente asinada. De acordo co establecido no artigo 11 da Lei 9/2007, do 13 de xuño, de subvencións de Galicia, serán obrigas da empresa beneficiaria: O prazo de presentación de solicitudes será ata o 31/12/2019 ou ata esgotar o orzamento, que se contará a partir o día seguinte á data da súa publicación no Boletín Oficial da Provincia de Pontevedra. A documentación relativa aos proxectos que non resulten subvencionados, poderá ser retirada das dependencias municipais polos/as solicitantes, previa solicitude que debe presentar no rexistro xeral do concello.1.—A Xunta de Goberno Local será o órgano competente para decidir sobre a concesión ou denegación das axudas, previo informe da Concellería de emprego.2.—O prazo para resolver será, como máximo, de tres meses dende a presentación das solicitudes no Rexistro Xeral do concello. As solicitudes iran resolvéndose a medida que se vaian presentando. Transcorrido o devandito prazo de tres meses sen que a Xunta de Goberno Local dite resolución expresa, entenderase que é desestimada a petición da axuda. Esta desestimación presunta poderá ser recorrida en reposición no prazo de tres meses máis. Transcorrido este último prazo únicamente poderá interpoñerse recurso contencioso-administrativo, sen prexuízo, da procedencia do recurso extraordinario de revisión. A resolución do procedemento publicarase no Taboleiro de Edictos do concello e na páxina web do concello www.silleda. gal e poderase notificar individualmente no correo electrónico indicado na solicitude, no prazo de dez días dende a resolución de concesión ou denegación, segundo a lei 39/2015, do 1 de outubro, de réxime xurídico das administracións públicas e do procedemento administrativo común. Contra esta resolución cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, de forma potestativa, recurso de reposición, no prazo de un mes, ante o mesmo órgano que ditou a resolución impugnada, de acordo coa Lei 39/2015 do 1 de Outubro, Lei do Procedemento administrativo común. Unha vez concedidas as axudas faranse efectivas cun pagamento do 75% da contía total no momento de ser concedida e o restante 25% os seis meses da concesión, condicionadas a que a empresa estea ao corrente no cumprimento das obrigas tributarias co concello e á presentación, da documentación seguinte como xustificación da subvención, no prazo anteriormente sinalado: a) Unha relación clasificada dos gastos totais, con identificación do/a acredor/a e do documento, o seu importe, data de emisión e, no seu caso, data de pago (Só serán aceptados pagos realizados por medios bancarios). Nas facturas computarase o gasto acreditado deducido o IVE, salvo que a entidade acredite que está exenta de IVE, xa que en ningún caso se consideran gastos subvencionables os impostos indirectos cando sexan susceptibles de recuperación ou compensación. Só deberá presentar as facturas relacionadas no Anexo VII. b) Facturas compulsadas polo importe total da subvención outorgada. As facturas deberán conter os requisitos esixidos no Real Decreto 1619/2012, do 30 de novembro polo que se aproba o Regulamento polo que regulan as obrigacións de facturación, dos que cabe destacar os seguintes: c) Declaración xurada do/a perceptor/a (Anexo VIII), acreditativa dos seguintes extremos: d) Certificados de estar ao corrente nas súas obrigas coa Seguridade Social, coa Consellería de Facenda e coa AEAT (Axencia Estatal de Administración Tributaria) da sociedade e de todos/as os/as socios/as. e) Fotografía do cartel informativo da subvención que será subministrado pola Concellería de Emprego. O prazo para a presentación desta documentación será de 20 días hábiles a contar dende o día seguinte ao da súa notificación da concesión da correspondente axuda. Toda a documentación presentada deberá estar numerada, con data, identificación da persoa solicitante e da empresa e a sinatura da persoa representante. A Concellería de Emprego, que tramita a concesión, levará a cabo a comprobación da subvención, informando da adecuada xustificación da subvención, así como a realización da actividade e o cumprimento da finalidade que determinou a concesión ouaproveitamento da subvención no momento do pago, sen prexuízo da fiscalización que corresponde ao departamento de intervención. A presente convocatoria coas bases reguladoras da concesión das axudas para o ano 2019 do Programa de axudas municipais á creación de emprego no Concello de Silleda publicarase no boletín oficial da Provincia de Pontevedra, nos xornais de maior tirada da cidade e na páxina web www.silleda. gal, unha vez aprobada pola Xunta de Goberno Local. As citadas bases reguladoras, convocatoria e os seus modelos normalizados para a presentación de solicitudes, facilitaranse no servizo de Emprego, na páxina web www.silleda. gal e nas dependencias de información do Concello de Silleda. Todas as axudas que se concedan serán publicadas, con estas indicacións, na páxina web www.silleda. gal, expostas no Taboleiro de Edictos do Concello de Silleda e poderase notificar individualmente no correo electrónico indicado na solicitude. Os/as beneficiarios/as das subvencións obxecto desta convocatoria deberán poñer no seu local un cartel de forma visible no que se indique que a actividade está financiada polo Concello de Sileda. O modelo normalizado do cartel será subministrado pola Concellería de Emprego. Os datos persoais que deban facilitar os/as solicitantes das axudas só serán aos efectos de comprobar a concorrencia dos requisitos necesarios para obter estas axudas e serán tratados aos exclusivos efectos da concesión das mesmas, sendo responsable do tratamento dos datos a Concellería de Emprego. O incumprimento por parte do/a beneficiario/a da subvención de calquera das obrigas, requisitos, condicións e demais circunstancias que produciron o seu outorgamento, a variación da finalidade da actuación, a insuficiente xustificación do proxecto, así como a obtención concorrente doutras axudas compatibles ou incompatibles dará lugar, en cada caso, á perda do dereito ao cobro da subvención, á redución da contía da mesma ou ó reintegro total ou parcial das cantidades percibidas máis os correspondentes xuros de demora dende o momento do seu pagamento, sen menoscabo das sancións, que de ser o caso, resulten esixibles. Se no caso de ter pechado o local/negocio antes do transcurso dos seis meses da concesión da axuda, o adxudicatario non terá dereito a percibir o 25% restante pendente da axuda, asi mesmo, quedará fora de poder optar a calquera outra axuda desta índole que facilite o Concello de Silleda, nun prazo de 3 anos. O/a beneficiario/a poderá renunciar voluntariamente á subvención nas condicións que establece a normativa legal de aplicación. En canto ás causas de nulidade e anulabilidade do acordo de concesión das axudas e de reintegro das mesmas, estarase ao disposto no artigos 32 e 33 da Lei 9/2007, de 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora desde o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible coa municipal. En relación ás infraccións e sancións en que poidan incorrer os/as beneficiarios/as destas axudas e procedemento para a súa imposición estarase ao disposto no Título IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora. A concesión destas axudas rexerase pola Lei 38/2003 do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básicos; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. ÚNICA.—As accións incluídas nesta convocatoria financiaranse con cargo á asignación orzamentaria 920470 “PLAN AXUDA A EMPRENDEDORES “ do orzamento municipal para o ano 2019, cun importe total de 15.000€. Poderase ampliar o crédito e modificar a partida orzamentaria, logo de declaración de dispoñibilidade do crédito nos termos referidos no artigo 30.2 do Decreto 11/2009, mediante resolución publicada para o efecto. Estas bases entrarán en vigor ao día seguinte da súa publicación no B. O. P. O Concello de Silleda quedará exento de calquera responsabilidade civil, mercantil, laboral ou calquera outra derivada das actuacións á que estean obrigadas as persoas ou entidades destinatarias das subvencións outorgadas.